Държавен вестник, бр. 91, 2014 г., стр. 23

БРОЙ  91	
Д Ъ Р Ж А В Е Н  В Е С Т Н И К 	
СТР.  23  
прави мотивирано предложение до министъра 
на правосъдието за даване на задължителни 
предписания за подобряване на дейността или 
за отнемане на разрешението.
(6) При установяване на нарушения, кои­
то са от компетентността на други органи, 
Министерството на правосъдието незабавно 
ги уведомява.
Чл. 28. При констатиране на нарушения или 
неизпълнение на задължения при текущата 
работа по посредничество Министерството 
на правосъдието изисква акредитираната 
организация да даде писмена информация 
по случая в 7-дневен срок. След получаване­
то є се изготвя доклад, който се представя 
пред Съвета по международно осиновяване. 
След обсъждане съветът може да направи 
мотивирано предложение до министъра на 
правосъдието за даване на задължителни 
предписания за подобряване на дейността 
или за отнемане на разрешението.
Чл. 29. (1) Задължителни предписания за 
подобряване на дейността по чл. 26, т. 2 се 
дават със заповед на министъра на правосъ­
дието, която съдържа:
1. посочване на допуснатите нарушения 
или неизпълнение на задължения;
2. действията, които следва да се предпри­
емат за подобряване на дейността, и срок за 
изпълнение;
3. задължението за предоставяне на Ми­
нистерството на правосъдието на писмена 
информация за изпълнението в едномесечен 
срок от изтичане на срока по т. 2. 
(2) Заповедта подлежи на оспорване по реда 
на Административнопроцесуалния кодекс пред 
Върховния административен съд.
Раздел II
Отнемане на разрешението за посредничество 
при международно осиновяване
Чл. 30. (1) Министърът на правосъдието 
отнема разрешението за извършване на посред­
ничество при международно осиновяване при:
1. неизпълнение на задължение по чл. 20 
и 21; 
2. нарушаване на изискванията по чл. 22; 
3. сключване на договор за посредничест­
во при международно осиновяване, чието 
съдържание не съответства на образеца по 
чл. 5, ал. 3, т. 7, и/или при неизпълнение на 
договор, сключен с осиновяващ;
4. в случаите на чл. 14, ал. 5, изречение 
второ;
5. при отнемане на разрешението за по­
средничество по чл. 5, ал. 5.
(2) Отнемането на разрешението се извърш­
ва със заповед на министъра на правосъдието 
по мотивирано предложение на Съвета по 
международно осиновяване. Заповедта под­
лежи на оспорване по реда на Администра­
тивнопроцесуалния кодекс пред Върховния 
административен съд. 
(3) Организацията, чието разрешение е 
отнето, няма право да подава заявление за 
издаване на разрешение за посредничество 
при международно осиновяване за срок две 
години.
ДОПЪЛНИТЕЛНА РАЗПОРЕДБА
§ 1. По смисъла на наредбата „администра­
тивни разходи на организацията“ са разходите, 
свързани с цялостното є функциониране, ор­
ганизацията на дейността по посредничество 
при международно осиновяване и персонала.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Наредба № 12 от 2009 г. на министъра 
на правосъдието за условията и реда за изда­
ване и отнемане на разрешение за посредни­
чество при международно осиновяване и за 
осъществяване и прекратяване дейността на 
акредитираните организации (обн., ДВ, бр. 80 
от 2009 г.; изм., бр. 54 от 2010 г. и бр. 53 от 
2014 г.) се отменя.
§ 3. Акредитираните организации, получи­
ли разрешение за посредничество по междуна­
родно осиновяване по реда на Наредба № 12 
от 2009 г., са длъжни да осигурят изпълнение 
на изискванията по чл. 4 до подаване на за­
явление за издаване на ново разрешение за 
посредничество, но не по-късно от три месеца 
от влизането в сила на тази наредба. Изпъл­
нението се удостоверява чрез подаване на 
заявление за издаване на ново разрешение или 
подаване на декларация от представляващия 
акредитираната организация до министъра 
на правосъдието със съдържанието по чл. 5, 
ал. 2, към която се прилагат съответните 
документи. При неизпълнение министърът 
на правосъдието отнема разрешението за 
посредничество по мотивирано предложение 
на Съвета по международно осиновяване.
§ 4. Валидността на разрешенията за по­
средничество при международно осиновяване, 
издадени от министъра на правосъдието на 
15 март 2010 г., се удължава до получаване 
на ново разрешение за посредничество или 
отказ за издаване на ново разрешение, но не 
по-късно от 15 май 2015 г., а акредитираните 
организации могат да подават заявление за 
издаване на ново разрешение от 1 до 15 яну­
ари 2015 г.
§ 5. Наредбата се издава на основание 
чл. 116, ал. 3 СК и влиза в сила от деня на 
обнародването є в „Държавен вестник“.
Министър:
Христо Иванов